Beskæftigelsesregion Nordjylland har netop udsendt prognosen for arbejdsmarkedet i regionen i 2009. Og i lighed med resten af landet har Finanskrisen sine omkostninger. Ledigheden vil stige i 2009. "Selvom vi endnu ikke har set en stigning i ledigheden, så peger de aktuelle tal i retning af, at vi står over for et vendepunkt. Når vi sammenligner antallet af ledige i november i år med november sidste år, så er der stadig ca. 1.100 færre. Vi regner med at stigningen vil komme et stykke ind i 1. kvartal 2009, siger direktør fra beskæftigelsesregionen, Karsten Simensen. Ledigheden ventes at stige fra slutningen af første kvartal 2009. I fjerde kvartal 2009 vil der være ca. 4.000 flere fuldtidsledige end i 4. kvartal 2008. I hele tal er det ca. 9.700 fuldtidsledige. Ikke uventet Allerede i løbet af 2008 var der optræk til uvejr. I efteråret mærkede beskæftigelsesregionen et stigende antal fyrings- og varslingssager i forhold til samme tidspunkt sidste år. Det ventes, at der fortsat kan være problemer med at rekruttere arbejdskraft inden for visse fag og brancher. De vil være mest udbredt i håndværksprægede fag, i hotel- og restaurationsbranchen og på social- og sundhedsområdet. Arbejdsmarkedsoverblik" target="_blank">http://www.brnordjylland.dk/graphics/dokumenter/analyser/arbejdsmarkedsoverblik/arbejdsmarkedsoverblik%201%20%20halv%e5r%202009_.pdf"> Arbejdsmarkedsoverblik 2009 fra Beskæftigelsesregion Nordjylland

Referat:
Beskæftigelsesregion Nordjylland har udsendt prognosen for arbejdsmarkedet i Nordjylland i 2009. I november vil der være 4.000 flere ledige end samme tidspunkt sidste år.